মার্গারেট ডব্লিউ. রসিটার

**মার্গারেট ওয়ালশ রসিটার** (৮ই জুলাই, ১৯৪৪ - ৩রা আগস্ট, ২০২৫) ছিলেন একজন মার্কিন বিজ্ঞান ইতিহাসবিদ। তিনি কর্নেল বিশ্ববিদ্যালয়ে কর্মরত ছিলেন। রসিটার ১৯৯৩ সালে মাতিলদা প্রভাব শব্দটি ব্যবহার করেন। নারী বিজ্ঞানী এবং উদ্ভাবকদের কৃতিত্বকে স্বীকৃতি না দিয়ে তাঁদের পুরুষ সহকর্মীদের প্রতি পক্ষপাতিত্ব করে কৃতিত্ব দেওয়াকে এই শব্দ দিয়ে প্রকাশ করা হয়।

## প্রাথমিক জীবন এবং শিক্ষা
মার্গারেট রসিটার এবং তাঁর যমজ ভাই চার্লস জুনিয়র ১৯৪৪ সালের ৮ই জুলাই  ম্যাসাচুসেটসের মালদেনে জন্মগ্রহণ করেন, তাঁদের মা ও বাবার  নাম ছিল যথাক্রমে মেরি (বিবাহপূর্ব ম্যাডেন) এবং চার্লস রসিটার। দ্বিতীয় বিশ্বযুদ্ধের সময় মার্গারেটের বাবা একজন সেনা কর্মকর্তা ছিলেন এবং এই পরিবারটি প্রথমে মার্কিন সেনা ঘাঁটিতে বা তার কাছাকাছি সামরিক আবাসনে থাকত, কিন্তু পরে তাঁরা বোস্টনের কাছে ম্যাসাচুসেটসে স্থায়ীভাবে বসবাস শুরু করেন  তাঁরা প্রথমে মালদেনে এবং তারপরে মেলরোসে বসবাস করেছিলেন। চার্লস রসিটার মালদেনের হাই স্কুলে ইতিহাস পড়াতেন।

উচ্চ বিদ্যালয়ের ছাত্রী থাকার সময় মার্গারেট প্রথম বিজ্ঞানের ইতিহাস আবিষ্কার করেন। সেইসময় তিনি বলেছিলেন যে তিনি প্রকৃত পরীক্ষা-নিরীক্ষার চেয়ে বিজ্ঞানীদের গল্পগুলিতে বেশি আগ্রহী কারণ "ল্যাব বিভাগে আমরা খুব কমই প্রকৃত পরীক্ষাগুলি 'সঠিক'ভাবে বের করতে পারতাম"।

মার্গারেট একজন ন্যাশনাল মেরিট স্কলার হন এবং ১৯৬২ সালে গণিত অধ্যয়নের জন্য র‍্যাডক্লিফে যান। কিন্তু তিনি এর পরিবর্তে, প্রথমে রসায়ন এবং তারপর বিজ্ঞানের ইতিহাসে মেজর পদে যোগদান করেন। অবশেষে ১৯৬৬ সালে তিনি স্নাতক হন। র‍্যাডক্লিফে অধ্যয়নের সময় তিনি আমেরিকান বিজ্ঞানের ইতিহাসের প্রতি আগ্রহ তাঁর তৈরি হয়, এই ক্ষেত্রটিতে সেই সময় সবেমাত্র অন্বেষণ করা শুরু হয়েছিল।

র‍্যাডক্লিফ থেকে স্নাতক হওয়ার পর, মার্গারেট গ্রীষ্মকালটি কাটান স্মিথসোনিয়ানে কাজ করে। এরপর তিনি উইসকনসিন-ম্যাডিসন বিশ্ববিদ্যালয় থেকে স্নাতকোত্তর ডিগ্রি অর্জন করেন। এমএ ডিগ্রি অর্জনের পর তিনি ইয়েলের বিজ্ঞান বিভাগের ইতিহাসে যোগ দেন। সেখানে তিনি আমেরিকান বৈজ্ঞানিক ইতিহাসের প্রতি তাঁর আগ্রহ অব্যাহত রেখে  দ্বিতীয় এম.ফিল ডিগ্রি অর্জন করেন। তিনি ১৯৭১ সালে ফ্রেডেরিক এল. হোমসের সাথে, ইয়েল থেকে বিজ্ঞানের ইতিহাসে পিএইচডি সম্পন্ন করেন। তাঁর গবেষণার বিষয় ছিল কৃষি বিজ্ঞান এবং জার্মানিতে আমেরিকান বিজ্ঞানীরা।

## কৃষি বিজ্ঞানের উত্থান
১৯৭৫ সালে ইয়েল ইউনিভার্সিটি প্রেসের সহযোগিতায় মার্গারেট *"দ্য এমার্জেন্স অফ এগ্রিকালচারাল সায়েন্স", জাস্টাস লিবিগ অ্যাণ্ড দ্য আমেরিকানস ১৮৪০–১৮৮০* প্রকাশ করেন। বেশ কয়েকজন পর্যালোচক মন্তব্য করেন: লেখাটি এবেন হর্সফোর্ড, জন পিটকিন নর্টন ও স্যামুয়েল উইলিয়াম জনসনের ক্ষুদ্র-জীবনীতে সীমাবদ্ধ এবং এতে অর্থনৈতিক প্রভাবের অধ্যয়ন ও সেইসঙ্গে নিউ ইয়র্ক, কানেকটিকাট ও ম্যাসাচুসেটস রাজ্যের বাইরের অঞ্চলের, বিশেষ করে দক্ষিণ অঞ্চলের অধ্যয়নের অভাব রয়েছে। এটি "লিবিগের প্রভাবের কাঠামোগত জোর" দেখিয়েছে। জনসনের মাটির ভৌত বৈশিষ্ট্য এবং উদ্ভিদ শারীরবিদ্যার বিকাশকে এখানে  সংক্ষিপ্ত করে দেখানো হয়েছে। এটি "আমেরিকাতে বিজ্ঞান সম্পর্কে আমাদের জ্ঞানের একটি অত্যন্ত গুরুত্বপূর্ণ সংযোজন", কিন্তু "আমাদের মনে করিয়ে দেয় যে উদ্ভিদ বিজ্ঞানের এই জটিলতা সম্পন্ন বিষয়ের সমান্তরাল অধ্যয়নের আমাদের কতটা প্রয়োজন"। "একটি সূক্ষ্ম, পণ্ডিতিপূর্ণ কাজ যা তৃপ্তি ছাড়াই সন্তুষ্ট করে"। এটি "হার্ভার্ডের কৃপণতা এবং ইয়েলের চমকপ্রদ দানশীলতা" প্রদর্শন করে। এতে "কৃষি সংস্কারের জন্য কে চাপ দিচ্ছিল তার সামাজিক বিশ্লেষণ"-এর অভাব রয়েছে, এবং সেই সময়ের সামাজিক পরিবর্তনের আলোচনা বাদ দেওয়া হয়েছে। "সব উল্লেখ বাদ দিয়ে ইভান পুগের একটি সামান্য উল্লেখ অদ্ভুত বলে মনে হচ্ছে... তিনি অন্তত হর্সফোর্ডের মতোই গুরুত্বপূর্ণ এবং আরও সফল ছিলেন"।

## কর্মজীবন এবং অবদান
ইয়েলে অধ্যয়নকালে, মার্গারেট একবার তাঁর বিভাগের অধ্যাপক এবং ছাত্রদের সাপ্তাহিক অনানুষ্ঠানিক সমাবেশে জিজ্ঞাসা করেছিলেন "কখনও কি মহিলা বিজ্ঞানীরা ছিলেন?" তিনি একটি "কর্তৃত্বপূর্ণ" উত্তর পেয়েছিলেন যে 'না, এমন কোনও মহিলা ছিলেন না যাঁকে বিবেচনা করা যেতে পারে কেবল একজন পুরুষ বিজ্ঞানীর জন্য কাজ করছেন', একজন ব্যক্তি মেরি কুরিকে একমাত্র ব্যতিক্রম হিসাবে উল্লেখ করেছিলেন। স্নাতক হওয়ার পর তিনি হার্ভার্ডের চার্লস ওয়ারেন সেন্টার ফর স্টাডিজ ইন আমেরিকান হিস্ট্রিতে ফেলোশিপ পেয়েছিলেন।

চার্লস ওয়ারেন সেন্টারে ফেলোশিপের সময়, মার্গারেট আমেরিকান বিজ্ঞানে নারীর ইতিহাসের ওপর মনোনিবেশ করতে শুরু করেন। বিংশ শতাব্দীর আমেরিকান বিজ্ঞানের পোস্টডক্টরাল অধ্যয়নের প্রস্তুতির সময়, তিনি আমেরিকান মেন অফ সায়েন্স (বর্তমানে আমেরিকান মেন অ্যাণ্ড উইমেন অফ সায়েন্স নামে পরিচিত) রেফারেন্স গ্রন্থে গভীরভাবে অনুসন্ধান  করেন এবং শত শত এইরকম মহিলার সন্ধান পান। এর ভেতরে লুকিয়ে ছিল ৫০০ জন নারী বিজ্ঞানীর জীবনী। এই আবিষ্কারের পর তিনি চার্লস ওয়ারেন সেন্টারের ফেলোশিপ বক্তৃতা দেওয়ার অনুপ্রেরণা পান, যার শিরোনাম ছিল *উইমেন সায়েন্টিস্টস ইন আমেরিকা বিফোর ১৯২০*। *[[সায়েন্স (বিজ্ঞান সাময়িকী)|সায়েন্স]]* এবং *[[সাইন্টিফিক আমেরিকান|সায়েন্টিফিক আমেরিকান]]* এটি প্রকাশে প্রত্যাখ্যান করার পর *আমেরিকান সায়েন্টিস্ট* ম্যাগাজিনে এটি তিনি প্রকাশ করেন। গবেষণাপত্রটির সাফল্য তাঁকে এই অঞ্চলে নিজের গবেষণা চালিয়ে যেতে পরিচালিত করে, যদিও বৈজ্ঞানিক এবং ঐতিহাসিক উভয় সম্প্রদায়ের কাছ থেকে তিনি বিশেষ উৎসাহব্যঞ্জক সমর্থন পান নি। তিনি ইউসি বার্কলেতে একজন পরিদর্শক অধ্যাপকের পদ গ্রহণ করেন এবং প্রকাশনার জন্য নিজের গবেষণাপত্র প্রস্তুত করতে থাকেন। এরপরে তিনি নারী বিজ্ঞানীদের নিয়ে লেখার জন্য একটি নতুন বইয়ের দিকে মনোনিবেশ করেন। কিছু মহিলা বিজ্ঞানী তাঁকে "অধ্যয়নের কিছু নেই" বলা সত্ত্বেও, মার্গারেট প্রচুর তথ্য খুঁজে পান। এত বেশি সূত্র তিনি পেয়েছিলেন যে প্রথমে একটি মাত্র বইয়ের পরিকল্পনা থাকলেও পরে এটি তিনি তিন খণ্ডের প্রকল্পে রূপান্তরিত করেন। সেই সময় মার্গারেট কোনও দীর্ঘমেয়াদী পদ পাননি এবং বেশিরভাগ সময়েই অনুদানের ভিত্তিতে কাজ করছিলেন। ১৯৮১ সালে তিনি গুগেনহাইম ফেলোশিপ পান যা এবং নিজের কাজ চালিয়ে যেতে সক্ষম হন। তিনি ১৯৮২ সালে জনস হপকিন্স ইউনিভার্সিটি প্রেসের মাধ্যমে তাঁর বইয়ের প্রথম খণ্ড, *উইমেন সায়েন্টিস্টস ইন আমেরিকা, স্ট্রাগলস অ্যাণ্ড স্ট্র্যাটেজিস টু ১৯৪০* প্রকাশ করেন। বইটি বেশ প্রশংসিত হয়েছিল, যার মধ্যে *[[দ্য নিউ ইয়র্ক টাইমস]]*, *[[নেচার]]* এবং ''সায়েন্সের'' ইতিবাচক পর্যালোচনাও ছিল।

প্রথম খণ্ড প্রকাশের পর, মার্গারেটকে ন্যাশনাল সায়েন্স ফাউন্ডেশনের (এনএসএফ) বিজ্ঞানের ইতিহাস ও দর্শনের ওপর প্রোগ্রাম পরিচালনা করার জন্য বলা হয়েছিল, সেইসময় এর পরিচালক ১৯৮২-১৯৮৩ সাল পর্যন্ত এক বছরের ছুটি নিয়েছিলেন। ১৯৮৩-১৯৮৪ সালে তিনি হার্ভার্ডে একজন পরিদর্শক অধ্যাপক ছিলেন, সেখানে তিনি তাঁর বইয়ের দ্বিতীয় খণ্ডের কাজ চালিয়ে যান। এখনও অবধি কোনও দীর্ঘমেয়াদী পদ না পেয়ে, তিনি এনএসএফ-এর ভিজিটিং প্রফেসরশিপ ফর উইমেন প্রোগ্রামের জন্য আবেদন করেন এবং কর্নেল বিশ্ববিদ্যালয়ে এক বছরের জন্য নিযুক্ত হন। সময়সীমা বৃদ্ধি পেয়ে দুই বছরের (১৯৮৬-১৯৮৮) জন্য হয়। কর্নেল তাকে আরও তিন বছরের জন্য বহাল রাখতে সম্মত হয়, কিন্তু তাঁর প্রাপ্ত অনুদান তিনটি বিভাগে বিভক্ত করা হয়, যার মধ্যে রয়েছে নারী শিক্ষা, কৃষি এবং ইতিহাস। তাঁর কর্মজীবনের এই পর্যায়ে তিনি এমন কিছু নারীর মতো অনুভব করেছিলেন যাদের সম্পর্কে তিনি লিখেছিলেন, "আমার ধারণা, আমি যেন ৩৩ (আরপিএম)-এর পৃথিবীতে ৭৮ (আরপিএম)-এর একটি রেকর্ডের মতো"।

১৯৮৯ সালে কর্নেল বিশ্ববিদ্যালয়ে থাকাকালীন তিনি ম্যাকআর্থার ফেলো হন। কিন্তু, জনসাধারণ এবং অনুষদের উল্লেখযোগ্য চাপ সত্ত্বেও, বিশ্ববিদ্যালয় তাকে নিয়োগ দিতে অস্বীকৃতি জানায়, এই বলে যে তিনি কোনও বিভাগে না থাকায় তাঁকে নিযুক্ত করা যাবে না। জর্জিয়া বিশ্ববিদ্যালয় থেকে যথেষ্ট গবেষণা বাজেট সহ একটি স্থায়ী পদের প্রস্তাব না পাওয়া পর্যন্ত কর্নেলের প্রশাসন তাঁকে রাখার সিদ্ধান্ত নেয়। তাঁর জন্য স্থায়ী অনুদানের মাধ্যমে অর্থায়িত অনুষদের একটি  পদ তৈরি করা হয়, একই সাথে একটি নতুন বিজ্ঞান ও প্রযুক্তি অধ্যয়ন বিভাগ তৈরি শুরু হয় যার মধ্যে বিজ্ঞান ও প্রযুক্তির ইতিহাস ও দর্শন প্রোগ্রাম অন্তর্ভুক্ত ছিল, এই বিভাগেই তাঁর নিযুক্তি হয়েছিল।

কর্নেল বিশ্ববিদ্যালয়ে নিযুক্তি নিশ্চিত হওয়ার পর, মার্গারেট তাঁর বইয়ের দ্বিতীয় খণ্ড, *"উইমেন সায়েন্টিস্টস ইন আমেরিকা: বিফোর অ্যাফার্মেটিভ অ্যাকশন ১৯৪০-১৯৭২"*  নিয়ে গবেষণা সম্পন্ন করতে সক্ষম হন। ১৯৯৫ সালে জনস হপকিন্স এটি প্রকাশ করে। এই দ্বিতীয় খণ্ডে দ্বিতীয় বিশ্বযুদ্ধ থেকে ১৯৭২ সাল পর্যন্ত কর্মরত বিজ্ঞানী হিসেবে নারীদের পূর্ণ অংশগ্রহণের ক্ষেত্রে কি কি বাধা আসে সেগুলি নিয়ে পরীক্ষা করা হয়েছিল। এরকম একটি বাধা ছিল অনেক কলেজ এবং বিশ্ববিদ্যালয়ে স্বজনপ্রীতি বিরোধী নিয়ম। এই নিয়মের অধীনে বিবাহিত পুরুষ এবং মহিলা যুগলের উভয়কে স্থায়ী পদে অধিষ্ঠিত থাকা নিষিদ্ধ করা হয়েছিল। মার্গারেট অনেকগুলি উদাহরণ তুলে ধরেছেন, তবে তার মধ্যে একটি বিশেষভাবে আকর্ষণীয় উদাহরণ ছিল গণিতবিদ জোসেফাইন এম. মিচেলের। ১৯৫০-এর দশকে মিচেল যখন ইলিনয় বিশ্ববিদ্যালয়ের স্থায়ী সহযোগী অধ্যাপক ছিলেন, তখন তিনি গণিত বিভাগের একজন স্থায়ী সদস্যকে বিয়ে করেছিলেন। ফলস্বরূপ, গণিতের সেই সদস্যকে তাঁর পদ ছেড়ে দিতে বলা হয়েছিল, যদিও মিচেলের পদ বহাল ছিল। দ্বিতীয় খণ্ডটিও সমাদৃত হয়েছিল, এটি বিজ্ঞান সমাজের ইতিহাসের পক্ষ থেকে নারী পুরস্কার এবং ফাইজার পুরস্কার উভয়ই জিতেছিল। মার্গারেটের সম্মানে পরবর্তীতে নারী পুরস্কারের নাম পরিবর্তন করে মার্গারেট ডব্লিউ রসিটার হিস্ট্রি অফ উইমেন ইন সায়েন্স প্রাইজ রাখা হয়; ২০০৪ সালে এই নামকরণের জন্য ভোটাভুটি হয়েছিল।

১৯৯৩ সালে মার্গারেট "মাতিলদা প্রভাব" শব্দটি ব্যবহার করেছিলেন, এবং উদ্ভাবকদের কৃতিত্বকে স্বীকৃতি দেওয়ার বিরুদ্ধে পক্ষপাতিত্ব বর্ণনা করার জন্য এই শব্দটি ব্যবহৃত হয়েছিল, যেখানে নারী বিজ্ঞানীদের কাজের জন্য তাঁদের পুরুষ সহকর্মীদের কৃতিত্ব দেওয়া হয়েছিল। এই ঘটনাটি প্রথম বর্ণনা করেছিলেন ভোটাধিকারবাদী এবং দাসপ্রথা বিলোপ আন্দোলনবাদী মাতিলদা জোসলিন গেজ (১৮২৬-১৮৯৮), তাঁর "ওম্যান অ্যাজ ইনভেন্টর" প্রবন্ধে। এটি ১৮৭০ সালে প্রথম প্রকাশিত হয়েছিল একটি গবেষণামূলক পুস্তিকা হিসাবে এবং পরে এটি ১৮৮৩ সালে *নর্থ আমেরিকান রিভিউতে* প্রকাশিত হয়েছিল, যার নাম রাখা হয়েছিল "ওম্যান অ্যাজ অ্যান ইনভেন্টর"।

১৯৯৪ সালে মার্গারেট হিস্ট্রি অফ সায়েন্স সোসাইটির দাপ্তরিক জার্নাল *আইসিসের* সম্পাদনার দায়িত্ব গ্রহণ করেন। তিনি ২০০৩ সাল পর্যন্ত এই কাজ চালিয়ে যান। ২০১৭ সালে অবসর গ্রহণের আগে পর্যন্ত তিনি কর্নেলে কৃষি, বিজ্ঞানে নারী এবং বিজ্ঞানের ইতিহাসের ওপর কোর্স পড়াতে থাকেন। এরপর তিনি মারি আণ্ডারহিল নল হিস্ট্রি অফ সায়েন্স অধ্যাপক এমেরিটা এবং গ্র্যাজুয়েট স্কুলের অধ্যাপক হন। তিনি ২০১২ সালে *উইমেন সায়েন্টিস্টস ইন আমেরিকান ভলিউম ৩: ফোর্জিং এ নিউ ওয়ার্ল্ড সিন্স ১৯৭২"* প্রকাশনার মাধ্যমে আমেরিকায় নারী বিজ্ঞানীদের ওপর তাঁর ত্রয়ী সম্পন্ন করেন। ১৯৭২ সালের সমান কর্মসংস্থান সুযোগ আইন পাস হওয়ার পর এই শেষ খণ্ডে বিজ্ঞানে নারীর অগ্রগতির পক্ষে কয়েক ডজন নারীর কথা বর্ণনা করা হয়েছে, যেখানে বর্তমান সময়ে আমেরিকান বিজ্ঞানে নারীদের কাহিনী বলা হয়েছে। মার্গারেটের কাজ অন্যান্য পণ্ডিতদের জন্য একটি কাঠামো হিসেবে বিশেষভাবে গুরুত্বপূর্ণ। উদাহরণস্বরূপ, কারমেন ম্যাগালন স্বীকার করেন যে মার্গারেট রসিটারের কাজই তাঁকে বিজ্ঞানের ক্ষেত্রে স্পেনীয় নারী অগ্রগামীদের অভিজ্ঞতা নিয়ে গবেষণা করতে অনুপ্রাণিত করেছিল।

১৯৮০-এর দশকের গোড়ার দিকে, মার্গারেট রসিটার বিজ্ঞানে মহিলাদের পরিসংখ্যানের পরিমাণ এবং মহিলারা যে অসুবিধাগুলি ভোগ করে চলেছেন তা বোঝার জন্য দুটি ধারণা উপস্থাপন করেছিলেন। প্রথমটি তিনি শ্রেণিবদ্ধ বিচ্ছিন্নতা নামে অভিহিত করেছিলেন। এটি একটি সুপরিচিত ঘটনা যে ক্ষমতা এবং প্রতিপত্তির সিঁড়ি বেয়ে উপরে উঠলে মহিলাদের সংখ্যা কম দেখা যায়। এই ধারণাটি সম্ভবত মহিলাদের শীর্ষে ওঠার কাচের সিলিংয়ের অদৃশ্য বাধার চেয়ে বেশি কার্যকর, কারণ শিক্ষাগত বা শিল্প সিঁড়ি বেয়ে ওঠার চেষ্টা করার একাধিক পর্যায়ে মহিলারা যে পড়ে যান, এই অনুক্রমিক বৈষম্যের ধারণাটি তার দিকে মনোযোগ আকর্ষণ করে। তিনি যে দ্বিতীয় ধারণাটি উপস্থাপন করেছিলেন তা ছিল "আঞ্চলিক বিচ্ছিন্নতা", অর্থাৎ কিভাবে বৈজ্ঞানিক শাখায় একত্রিত মহিলাদের বিচ্ছিন্ন করা হয়। পেশাগত আঞ্চলিকতার সবচেয়ে লক্ষণীয় উদাহরণ ছিল যেখানে মহিলারা বাড়িতে থাকতেন এবং পুরুষরা কাজে যেতেন।

একজন মহিলা বিজ্ঞানী মার্গারেটের কাজের প্রশংসা করেছিলেন, যিনি উল্লেখ করেছিলেন যে "মানুষ আমাকে বারবার বলত যে আমি অপবিন্যস্ত, তাই সাইকোথেরাপির জন্য প্রচুর অর্থ" ব্যয় করতে হয়েছিল।

## মৃত্যু
২০২৫ সালের ৩ আগস্ট তারিখে, ম্যাসাচুসেটসের সালেমে ৮১ বছর বয়সে, মার্গারেটের মৃত্যু হয়, তাঁর মৃত্যুর কারণ ছিল পড়ে যাওয়ার ফলে সৃষ্ট জটিলতার কারণে সংক্রমণ।

## পুরস্কার এবং সম্মাননা

* ১৯৬১ সালের জাতীয় মেধাবৃত্তি কর্মসূচি
* ১৯৮১ গুগেনহেইম ফেলোশিপ
* ১৯৮৯ ম্যাকআর্থার ফেলো প্রোগ্রাম
* ১৯৯৭ সালে হিস্ট্রি অফ সায়েন্স সোসাইটি কর্তৃক প্রদত্ত নারী পুরস্কার
* ২০০৪: মার্গারেটের সম্মানে হিস্ট্রি অফ সায়েন্স সোসাইটি কর্তৃক প্রদত্ত নারী পুরস্কারের নাম পরিবর্তন করে মার্গারেট ডব্লিউ রসিটার হিস্ট্রি অফ উইমেন ইন সায়েন্স প্রাইজ রাখা হয়; নামকরণের জন্য ভোটাভুটি ২০০৪ সালে হয়েছিল
* ২০২২ জর্জ সার্টন পদক

## কাজ

* ১৯৭৫:
* ১৯৯২: "দানশীলতা, গঠন এবং ব্যক্তিত্ব", ইন  (১৯৯২)। *হার্ভার্ড বিশ্ববিদ্যালয়ের বিজ্ঞান: ঐতিহাসিক দৃষ্টিকোণ* । বেথলেহেম: লেহাই ইউনিভার্সিটি প্রেস । আইএসবিএন ৯৭৮-০-৯৩৪২২৩-১২-৬ 
* ১৯৯৩: *বিজ্ঞানে <del>ম্যাথিউ</del> মাতিলদা প্রভাব।* ইন: *বিজ্ঞানের সামাজিক অধ্যয়ন।* সেজ পাবলিক, লন্ডন ২৩.১৯৯৩, পৃষ্ঠা ৩২৫–৩৪১। আইএসএসএন&nbsp;০৩০৬-৩১২৭
* ১৯৯৫:  ''২'' । ভলিউম।&nbsp;২. বাল্টিমোর: জনস হপকিন্স ইউনিভার্সিটি প্রেস । ১৯৯৫। আইএসবিএন ৯৭৮-০-৮০১৮-৫৭১১-৯ 
* ১৯৯৯:  শিকাগো বিশ্ববিদ্যালয় প্রেস ফর দ্য হিস্ট্রি অফ সায়েন্স সোসাইটি।
* ২০০২: "বিজ্ঞানে নারীদের লেখা", ইন   । ইথাকা: কর্নেল ইউনিভার্সিটি প্রেস । আইএসবিএন&nbsp; ৯৭৮-০-৮০১৪-৮৭৫১-৪ 
* ২০১২:  ভলিউম।&nbsp;৩. বাল্টিমোর: জনস হপকিন্স ইউনিভার্সিটি প্রেস। ২০১২-০২-২১। আইএসবিএন ৯৭৮-১-৪২১৪-০৩৬৩-২

## আরও দেখুন

* 

## তথ্যসূত্র

## আরও পড়ুন

* সুসান ডোমিনাস (অক্টোবর ২০১৯) সাইডলাইনড: আমেরিকান মহিলারা শতাব্দীর পর শতাব্দী ধরে বিজ্ঞান ও প্রযুক্তিতে এগিয়ে চলেছেন। কিন্তু তাদের কৃতিত্বগুলি স্বীকৃতি পায়নি যতক্ষণ না একজন কঠোর মনের পণ্ডিত রাস্তায় নেমে এসে শিক্ষাজগতে আলোড়ন ফেলেন, স্মিথসোনিয়ান ৫০(৬): ৪২–৫৩, ৮০।

বিষয়শ্রেণী:২০শ শতাব্দীর মার্কিন ইতিহাসবিদ
বিষয়শ্রেণী:র‌্যাডক্লিফ কলেজের প্রাক্তন শিক্ষার্থী
বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন নারী ইতিহাসবিদ
বিষয়শ্রেণী:২১শ শতাব্দীর মার্কিন ইতিহাসবিদ
বিষয়শ্রেণী:ম্যাকআর্থার সভ্য
বিষয়শ্রেণী:কর্নেল বিশ্ববিদ্যালয়ের শিক্ষক
বিষয়শ্রেণী:২০২৫-এ মৃত্যু
বিষয়শ্রেণী:১৯৪৪-এ জন্ম